joelniklaus/EU_Wikipedias huggingface dataset:
Άδικος κόσμος

Ο Άδικος κόσμος είναι ελληνική ταινία του 2011 σε σκηνοθεσία Φίλιππου Τσίτου.   

Η ταινία κέρδισε το βραβείο καλύτερης ταινίας στα 3α Βραβεία Ελληνικής Ακαδημίας Κινηματογράφου, ενώ στο Διεθνές Φεστιβάλ Κινηματογράφου Σαν Σεμπαστιάν, όπου και έκανε παγκόσμια πρεμιέρα, ο Τσίτος κέρδισε το βραβείο καλύτερου σκηνοθέτη και ο Αντώνης Καφετζόπουλος το βραβείο καλύτερου ηθοποιού.  Επιλέχθηκε ως η ελληνική πρόταση για το βραβείο ξενόγλωσσης ταινίας στα 85α Βραβεία Όσκαρ, ωστόσο δεν συμπεριλήφθηκε στην τελική πεντάδα.  Ο Άδικος κόσμος χαρακτηρίζεται από αναφορές στο κινηματογραφικό είδος του φιλμ νουάρ.

Πλοκή 
Ο Σωτήρης (Αντώνης Καφετζόπουλος) είναι ανακριτής. Μια μέρα, αποφασίζει να δώσει χάρη σε όλους τους φτωχούς που η ζωή τους έχει αντιμετωπίσει σκληρά. Με σκοπό να σώσει μια αθώα ψυχή, τελικά διαπράττει και ο ίδιος ένα έγκλημα. Η Δώρα (Θεοδώρα Τζήμου) μια όμορφη καθαρίστρια που ζει μια ασφυκτική ζωή προσπαθώντας να τα βγάλει πέρα, είναι η μοναδική μάρτυρας αυτού του εγκλήματος. Παρόλο που ανάμεσα στον Σωτήρη και τη Δώρα υπάρχει αμοιβαία έλξη, φαίνεται πως δεν είναι εύκολο να συνδυαστεί ο έρωτας με την ειλικρίνεια και τη δικαιοσύνη.

Διανομή
 Αντώνης Καφετζόπουλος ως Σωτήρης
 Χρήστος Στέργιογλου ως Μηνάς
 Θεοδώρα Τζήμου ως Δώρα
 Μηνάς Χατζησάββας
 Μάκης Παπαδημητρίου ως Δημητρίου
 Γιώργος Σουξές ως επιθεωρητής
 Λάγια Γιούργου ως μία γυναίκα 40 ετών
 Μύρνα Τσάπα ως Γεωργία
 Σοφία Σεϊρλή ως Λένα

Δείτε επίσης 
Ελληνικές ταινίες που υποβλήθηκαν για το Όσκαρ καλύτερης ξενόγλωσσης ταινίας

Παραπομπές

Ελληνικές ταινίες
Ελληνικές δραματικές ταινίες
Ταινίες γυρισμένες στην Ελλάδα
Ελληνόφωνες ταινίες
Ταινίες του 2011
Κυβέρνηση Ιωάννη Κωλέττη 1847

Η κυβέρνηση Ιωάννη Κωλέττη του 1847 σχηματίστηκε μετά τις βουλευτικές εκλογές του 1847. Ήταν η δεύτερη συνεχόμενη κυβέρνηση του Ηπειρώτη πολιτικού, αμέσως μετά την κυβέρνηση του 1844 και διήρκεσε μέχρι τον θάνατο του Κωλέττη, στις 31 Αυγούστου του 1847. Αμέσως μετά, σχηματίστηκε κυβέρνηση από τον μέχρι τότε υπουργό Εξωτερικών, Κίτσο Τζαβέλλα (Κυβέρνηση Κίτσου Τζαβέλλα 1847).

Σύνθεση υπουργικού συμβουλίου
 «Πρωθυπουργός» ή και («Πρόεδρος του υπουργικού συμβουλίου» : Ιωάννης Κωλέττης

 «Επί των Εξωτερικών και του Βασιλικού Οίκου γραμματεύς της Επικράτειας»: Ιωάννης Κωλέττης
 - αντικατστάθηκε στις 31 Ιουλίου 1847 από τον Γεώργιο Γλαράκη (ΦΕΚ Α 24/1847)
 «Επί των Εσωτερικών γραμματεύς της Επικράτειας»: Ρήγας Παλαμήδης
 «Επί των Οικονομικών γραμματεύς της Επικράτειας»: Νικόλαος Κορφιωτάκης
 «Επί των Στρατιωτικών γραμματεύς της Επικράτειας»:  Κίτσος Τζαβέλλας
 «Επί της Δικαιοσύνης γραμματεύς της Επικράτειας»: Κωνσταντίνος Θ. Κολοκοτρώνης
 «Επί των Εκκλησιαστικών και Δημοσίας Εκπαιδεύσεως γραμματεύς της Επικράτειας»: Γεώργιος Γλαράκης
 «Επί των Ναυτικών γραμματεύς της Επικράτειας»: Δημήτριος Βούλγαρης

Ο θάνατος του Ιωάννη Κωλέττη από νεφρίτιδα, την νύχτα της 31ης Αυγούστου - 1ης Σεπτεμβρίου 1847, διέκοψε την λειτουργία της κυβέρνησης. Ο βασιλιάς Όθων αφού διέταξε την κήρυξη πενθήμερου πένθους, διόρισε στις 5 Σεπτεμβρίου του 1847, πρόεδρο του υπουργικού συμβουλίου τον Κίτσο Τζαβέλλα.

Παραπομπές

1847 
Ιωάννης Κωλέττης
1847
KEiiNO

Οι Keiino (στιλιστικά ως KEiiNO; παράγωγη λέξη του Kautokeino), είναι νορβηγικό συγκρότημα που συγκροτείται από τον Σαάμι rapper και joiker Φρεντ Ρενέ Όβεργκορντ Μπούλιγιο, καθώς και τους Νορβηγούς τραγουδιστές Αλεξάντρα Ρόταν και Τομ Χιούγκο Χέρμανσσεν. Το συγκρότημα δημιουργήθηκε στα τέλη του 2018 για την προετοιμασία συμμετοχής για το Melodi Grand Prix 2019.

Η ομάδα συμμετείχε στον διαγωνισμό με το τραγούδι "Spirit in the Sky", ένα τραγούδι που οι ίδιοι λένε ότι εμπνέεται από τους ιστορικούς αγώνες για ισότητα ανεξάρτητα από το φύλο ή τον σεξουαλικό προσανατολισμό που έχει ο καθένας.

Ως αποτέλεσμα της νίκης στο Melodi Grand Prix, η ομάδα εκπροσώπησε τη Νορβηγία στον διαγωνισμό τραγουδιού της Eurovision 2019 με το τραγούδι Spirit in the Sky. Στις 16 Μαΐου του 2019, οι KEiiNO προκρίθηκαν στον τελικό του διαγωνισμού. Στον τελικό νίκησαν στην ψηφοφορία του κοινού και τελικά τερμάτησαν 6η με 331 βαθμούς.

Στις αρχές του 2021 ανακοινώθηκε η συμμετοχή τους στο Melodi Grand Prix 2021. Το συγκρότητα συμμετείχε απευθείας στον τελικό, όπου κατάφερε να κατακτήσει την 2η θέση.

Δισκογραφία

Άλμπουμ

Σίνγκλς

Παραπομπές

Επιπλέον ιστοσελίδες 
 Official homepage

Διαγωνισμός Τραγουδιού Eurovision 2019
Συμμετέχοντες στο διαγωνισμό τραγουδιού Eurovision με τη Νορβηγία
Συμμετέχοντες στη Eurovision
Βελγικά μουσικά συγκροτήματα
Νορβηγικά μουσικά συγκροτήματα
Άννα Οντομπέσκου

Η Άννα Οντομπέσκου (γεννημένη στις 3 Δεκεμβρίου 1991 στο Ντουμποσάρι) είναι Μολδαβή τραγουδίστρια. Θα εκπροσωπήσει τη χώρα της στο διαγωνισμό τραγουδιού της Eurovision 2019 με το τραγούδι της "Stay". Κέρδισε την εθνική επιλογή της χώρας,το "O melodie pentru Europa" στις 2 Μαρτίου 2019.

Πτυχιούχος στην Ακαδημία Μουσικής, Θεάτρου και Πλαστικών Τεχνών του Κισινάου, η Άννα Οντομπέσκου συμμετείχε στο O melodie pentru Europa 2019, τη διαδικασία επιλογής της Μολδαβίας για την αναζήτηση του εθνικού εκπροσώπου για τη Eurovision, με το Stay. Αποδείχθηκε ότι ήταν η πιο ψηφισμένη από την κριτική επιτροπή και το δεύτερο φαβορί στην τηλεψηφοφορία, κερδίζοντας αρκετούς πόντους για να γίνει ο νικητής και να γίνει ο εκπρόσωπος της Μολδαβίας στην Eurovision 2019 στο Τελ Αβίβ.
Το τραγούδι της δεν προκρίθηκε στον τελικό του διαγωνισμού.

Παραπομπές

Διαγωνισμός Τραγουδιού Eurovision 2019
Μολδαβοί τραγουδιστές
Συμμετέχοντες στη Eurovision
Συμμετέχοντες στο διαγωνισμό τραγουδιού Eurovision με την Μολδαβία
Ρόλαντ Ούγκραϊ

Ο Ρόλαντ Ούγκραϊ (Roland Ugrai, γεννήθηκε 13 Νοεμβρίου 1992) είναι Ούγγρος επαγγελματίας ποδοσφαιριστής, ο οποίος αγωνίζεται ως επιθετικός για τη Χόνβεντ Βουδαπέστης.

Σταδιοδρομία σε συλλόγους 
Έχει αγωνιστεί στις ουγγρικές Σόμπατεϊ Χάλαντας, Φερεντσβάρος και Ντιόσγκιορι.

Ατρόμητος 
Στις 13 Σεπτεμβρίου 2018 υπέγραψε διετές συμβόλαιο με τον Ατρόμητο Περιστερίου της Σούπερ Λιγκ. Εννέα μέρες αργότερα σημείωσε το πρώτο του γκολ, στην εντός έδρας νίκη με 2-0 επί της ΑΕΛ. Στις 30 Σεπτεμβρίου 2018 σκόραρε στην εκτός έδρας νίκη με 2-0 νίκη επί του Λεβαδειακού. Στις 3 Νοεμβρίου 2018, σε μια ισοπαλία 1-1 με αντίπαλο τον ΠΑΟΚ, ο 25χρονος επιθετικός σκόραρε με εξαιρετική προσπάθεια, νικώντας τον τερματοφύλακα του ΠΑΟΚ, Αλέξανδρο Πασχαλάκη.

Χόνβεντ Βουδαπέστης 
Στις 11 Φεβρουαρίου 2020 υπέγραψε συμβόλαιο με τη Χόνβεντ Βουδαπέστης με ελεύθερη μεταγραφή.

Εθνική ομάδα 
Έχει αγωνιστεί με τις μικρές Εθνικές Ουγγαρίας U19 και U21.

Είναι διεθνής με την Εθνική Ουγγαρίας, έχοντας 5 συμμετοχές και 1 γκολ.

Στατιστικά 
Μέχρι τις 4 Μαρτίου 2019.

Διακρίσεις

Φερεντσβάρος 
 Κύπελλο Ουγγαρίας: 2014-15

Παραπομπές

Εξωτερικοί σύνδεσμοι 
 Ανεπίσημος ιστότοπος Χάλαντας
 Ακαδημία Ίλες
 HLSZ 
Προφίλ στο transfermarkt.com

Ούγγροι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ουγγαρίας
Ποδοσφαιριστές Σόμπατεϊ Χάλαντας
Ποδοσφαιριστές Φερεντσβάρος
Ποδοσφαιριστές Ντιόσγκιορι ΒΤΚ
Ποδοσφαιριστές Α΄ Κατηγορίας Ουγγαρίας
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ούγγροι ποδοσφαιριστές στο εξωτερικό
Ποδοσφαιριστές Χόνβεντ Βουδαπέστης
Κατερίνα Ζυγούρα

Η Κατερίνα Ζυγούρα είναι Ελληνίδα ποιήτρια και αρχιτέκτων.

Γεννήθηκε στις 26 Απριλίου 1986 στην πόλη της Θεσσαλονίκης. Είναι διπλωματούχος του Τμήματος Αρχιτεκτονικής της Πολυτεχνικής Σχολής του Αριστοτελείου Πανεπιστημίου Θεσσαλονίκης.

Το 2013, κέρδισε το Α' Βραβείο Ποίησης στον Διεθνή Ποιητικό Διαγωνισμό του Βαφοπούλειου Πνευματικού Κέντρου "100 χρόνια Ελεύθερης Θεσσαλονίκης" και συμμετείχε στον ομώνυμη επετειακή ποιητική ανθολογία.
Τον Σεπτέμβριο του 2014 εκδόθηκε η ποιητική συλλογή Κάτι μας διαφεύγει... από τις εκδόσεις iWrite και το 2015 έλαβε το Βραβείο Ποίησης «Μαρία Πολυδούρη» που προκηρύσσει ετησίως για πρωτοεμφανιζόμενο ποιητή σε πανελλήνια κλίμακα ο Δήμος Καλαμάτας, η Κοινωφελής Επιχείρηση «Φάρις» και ο Σύνδεσμος Φιλολόγων Μεσσηνίας. Ακόμη, συμμετείχε στον συλλογικό τόμο Ποίηση και πεζογραφία λογοτεχνών Βορείου Ελλάδος (εκδόσεις Μέθεξις, 2015).

Το 2017 βραβεύτηκε για το ποίημα Ωρίμανση στο πλαίσιο του 6ου Πανελλήνιου Ποιητικού Διαγωνισμού ΕΛΙΚΩΝ της Εταιρίας Ελλήνων Λογοτεχνών. Τον Απρίλιο του 2018 συμμετείχε στη δράση του Υπουργείου Πολιτισμού “35 κάτω των 35 / 35 under 35”. Το ίδιο έτος εκδόθηκε ο συλλογικός τόμος της δράσης από τη Διεύθυνση Γραμμάτων του Υπουργείου Πολιτισμού.

Τον Σεπτέμβριο του 2018 βραβεύτηκε κατά τον 4ο Πανελλήνιο Διαγωνισμό Ποίησης με θέμα «Το αλάτι στις παρυφές της γλώσσας», που διοργανώθηκε από το Αρχείο Ιστορίας και Τέχνης Κοζάνης, υπό την αιγίδα της Κοβενταρείου Δημοτικής Βιβλιοθήκης Κοζάνης και του Ελληνικού Κύκλου Βιβλιόφιλων Λονδίνου. Την ίδια χρονιά έλαβε το γ' βραβείο στην κατηγορία Ποίηση στην Κοινή Νεοελληνική για το ποίημα «Πάλι και Πάντα» στον 7ο Πανελλήνιο Λογοτεχνικό Διαγωνισμό που διεξήγαγε η Πνευματική Συντροφιά Λεμεσού.
Το 2021 εκδόθηκε η ποιητική συλλογή Κύματα ακίνητα από τις εκδόσεις Βακχικόν.

Παραπομπές 

Νεοέλληνες ποιητές
Απόφοιτοι Αριστοτελείου Πανεπιστημίου Θεσσαλονίκης
The Japanese House

H Amber Mary Bain, γνωστή ως The Japanese House, είναι Αγγλίδα τραγουδίστρια. Έχει κυκλοφορήσει τέσσερα EPs . Pools to Bathe In , Clean , Swim Against the Tide , και Saw You in a Dream, μέσω της εταιρείας Dirty Hit .   Η Bain τραγουδά και παίζει κιθάρα , συνθεσάιζερ και πλήκτρα στα τραγούδια της. Πολλά από τα κομμάτια της παράγονται από την ίδιο τη Bain και τον George Daniel του συγκροτήματος The 1975. 

Εμπνεύστηκε το ψευδώνυμο The Japanese House από ένα ακίνητο στην Κορνουάλη της Αγγλίας που ανήκε προηγουμένως στην Kate Winslet με επίπλωση που θυμίζει παραδοσιακά ιαπωνικά σπίτια τσαγιού, σε ένα από τα οποία η Bain και η οικογένειά της ζούσαν κατά της διάρκεια της παιδικής της ηλικίας. Όταν παρέμειναν στο εξοχικό αυτό σπίτι για μια βδομάδα, η Bain πόζαρε ως αγόρι, αποκαλώντας τον εαυτό της Danny. Οι εμπειρίες της επηρεάστηκαν έντονα από τη χρήση ενός ψευδώνυμου για τη μουσική της αντί για τη χρήση του δικού της ονόματος.   Η Amber Bain συνεργάστηκε στενά με τη βρετανική μπάντα The 1975  και γι' αυτό η πρώτη της περιοδεία ήταν με τη συγκεκριμένη μπάντα.  Το ντεμπούτο άλμπουμ της κυκλοφόρησε το 2019.

Δισκογραφία

Studio άλμπουμ

EP's

Τραγούδια

Bιβλιογραφικές αναφορές

Eξωτερικοί σύνδεσμοι 

  

Αγγλίδες τραγουδίστριες
Άγγλοι ηλεκτρονικοί μουσικοί
Άγγλοι στιχουργοί
Βρετανοί κιθαρίστες
ΛΟΑΤ μουσικοί
Φώτης Βασιλόπουλος

Ο Φώτης Βασιλόπουλος (γεννημένος στις 8 Φεβρουαρίου 1986) είναι Έλληνας επαγγελματίας καλαθοσφαιριστής. Έχει ύψος 1,87μ. και αγωνίζεται ως πόιντ γκαρντ στον Ιωνικό Νικαίας.

Επαγγελματική σταδιοδρομία 
Ο Βασιλόπουλος ξεκίνησε τη σταδιοδρομία του στον Πανιώνιο (2002-04). Στη συνέχεια, έπαιξε για την Χαλκίδα (2004-05) στην Α2. Ακολούθως, επέστρεψε στον Πανιώνιο (2005-07), πριν επιστρέψει στη Χαλκίδα (2007-08). 

Έπειτα, έπαιξε στην ΑΕΚ το 2008-09 και στη συνέχεια στη Δάφνη (2009-10) και το Παγκράτι (2010-11), πριν επιστρέψει ξανά στην ΑΕΚ για την περίοδο 2011-12. Επέστρεψε στο Παγκράτι, όπου ολοκλήρωσε την περίοδο 2013-14 πρώτος σε ασίστ και τέταρτος σε πόντους στην Α2. Τον Αύγουστο του 2014, εντάχθηκε στον Πανελευσινιακό της Greek Basket League. 

Την περίοδο 2015-16, αγωνίστηκε με τον Εθνικό Πειραιά στην Α2. Τον Σεπτέμβριο του 2016, εντάχθηκε στο Φάρο Κερατσινίου. Το 2017, υπέγραψε συμβόλαιο με τον Ιωνικό Νικαίας, που συμμετείχε στη Β' Εθνική. Την ίδια περίοδο (2017-18), ο σύλλογος κέρδισε την άνοδο στην Α2, καθώς τερμάτισε στην 1η θέση του Νότιου ομίλου.

Διεθνής σταδιοδρομία 
Ήταν μέλος των μικρών Εθνικών ομάδων της Ελλάδας, με τις οποίες έχει αγωνιστεί, τόσο στο Ευρωπαϊκό πρωτάθλημα εφήβων του 2004, όσο και στο Ευρωπαϊκό πρωτάθλημα νέων ανδρών του 2005.

Παραπομπές

Εξωτερικοί σύνδεσμοι 

 Προφίλ στο EuroCup 
 Προφίλ στο FIBA.com 
 Προφίλ FIBA Europe 
 Προφίλ στο Eurobasket.com 
 Προφίλ στο AEK.com 

Έλληνες καλαθοσφαιριστές
Πόιντ γκαρντ
Καλαθοσφαιριστές Πανιωνίου
Καλαθοσφαιριστές Πανελευσινιακού
Καλαθοσφαιριστές Παγκρατίου
Καλαθοσφαιριστές Ιωνικού Νίκαιας
Καλαθοσφαιριστές Φάρου Κερατσινίου
Καλαθοσφαιριστές Εθνικού
Καλαθοσφαιριστές Δάφνης
Καλαθοσφαιριστές Α.Γ.Ε. Χαλκίδας
Καλαθοσφαιριστές ΑΕΚ
Καλαθοσφαιριστές Γ.Σ. Χαρίλαου Τρικούπη Μεσολογγίου
Καλαθοσφαιριστές Α1 Εθνικής Ελλάδας
Καλαθοσφαιριστές Α2 Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές Εθνικής Ελλάδας Κ19
Δημήτρης Κυριαζίδης

Ο Δημήτρης Κυριαζίδης είναι Έλληνας πολιτικός και βουλευτής της Βουλής των Ελλήνων μέχρι το 2019.

Βιογραφία 
Στις εκλογές του Μαΐου 2012 και του Ιουνίου 2012, καθώς και του Ιανουαρίου και Σεπτεμβρίου 2015, ο Κυριαζίδης εξελέγη μέλος του Ελληνικού Κοινοβουλίου με το ψηφοδέλτιο της Νέας Δημοκρατίας στην εκλογική περιφέρεια της Δράμας. Στις Εκλογές του 2019 δεν επανεξελέγη.

Παραπομπές

Εξωτερικοί σύνδεσμοι 
  Δημήτριος Τριαντάφυλλου Κυριαζίδης , σελίδα στην ιστοσελίδα του Ελληνικού Κοινοβουλίου. 

Βουλευτές εκλεγμένοι με τη Νέα Δημοκρατία
Βουλευτές Δράμας
Βέρα Τζανακόπουλος

Η Βέρα Τζανακόπουλος (Vera Janacópulos, 20 Δεκεμβρίου 1886 ή 1892 – 5 Δεκεμβρίου 1955) ήταν Βραζιλιανή υψίφωνος τραγουδίστρια ελληνικής καταγωγής, δημοφιλής κατά το α΄ μισό του 20ού αιώνα.

Ζωή και σταδιοδρομία
Η Τζανακόπουλος γεννήθηκε στην Πετρόπολις από γονείς ελληνικής καταγωγής (ήταν ανεψιά του πολιτικού Παντιά Καλογερά). Μετά τον θάνατο της μητέρας της, η Βέρα εγκαταστάθηκε στο Παρίσι μαζί τη μικρότερη αδελφή της Αντριάνα, η οποία έγινε γλύπτρια. Στο Παρίσι η Βέρα σπούδασε βιολί με δάσκαλο τον μεγάλο Ρουμάνο μουσικό Τζόρτζε Ενέσκου, αλλά το σταμάτησε προκειμένου να αφοσιωθεί αποκλειστικά στο τραγούδι.

Το 1914 η Τζανακόπουλος τραγούδησε για πρώτη φορά σε ένα ρεσιτάλ μαζί με τη Μανταλένα Ταλιαφέρο. Στη συνέχεια, είχε μια επιτυχημένη διεθνή σταδιοδρομία, τραγουδώντας σε αρκετές χώρες της Ευρώπης (Γερμανία, Βέλγιο, Ολλανδία, Γαλλία, Ισπανία, Ιταλία, Ελβετία), στις ΗΠΑ, στην Αργεντινή και στην Ινδονησία. Τραγούδησε έργα των Ιγκόρ Στραβίνσκι, Σεργκέι Προκόφιεφ (με τον οποίο τροποποίησε την όπερά του Ο έρωτας των τριών πορτοκαλιών), Νταριύς Μιγό, Μανουέλ δε Φάλια και Εϊτόρ Βίλλα-Λόμπος, βοηθώντας στη διάδοση του έργου του Βραζιλιανού συνθέτη στο εξωτερικό.

Η Τζανακόπουλος επέστρεψε στη Βραζιλία το 1940, εγκαθιστάμενη στο Σάο Πάολο, όπου παρουσίαζε ένα πρόγραμμα κλασικής μουσικής για το Rádio Gazeta επί οκταετία. Υπήρξε επίσης δασκάλα του τραγουδιού στη Σχολή Δραματικών Τεχνών του Πανεπιστημίου του Σάο Πάολο

Η Βέρα Τζανακόπουλος απεβίωσε στο Ρίο ντε Τζανέιρο το καλοκαίρι του 1955.

Μνήμη
Μια προτομή της τραγουδίστριας φιλοτεχνήθηκε από την αδελφή της Αντριάνα το 1958. Η προτομή αυτή βρίσκεται στην Πλατεία Παρισίων (Praça Paris) του Ρίο ντε Τζανέιρο. Το προσωπικό της αρχείο βρίσκεται στη βιβλιοθήκη του Κέντρου Γλωσσών και Τεχνών του Ομοσπονδιακού Πανεπιστημίου της Πολιτείας του Ρίο ντε Τζανέιρο, ενώ μια αίθουσα παραστάσεων στο ίδιο ίδρυμα φέρει το όνομά της.

Παραπομπές

Υψίφωνοι
Βραζιλιάνοι τραγουδιστές
Ελληνοβραζιλιάνοι
Νικολάι Σάτσκυ

Ο Νικολάι Σεργκέγιεβιτς Σάτσκυ (ρωσ. Николай Серге́евич Шатский, Αύγουστος 1895 – 1 Αυγούστου 1960) ήταν Ρώσος Σοβιετικός γεωλόγος. Γεννήθηκε και πέθανε στη Μόσχα.

Ο Σάτσκυ ήταν ειδικός στην τεκτονική των αρχέγονων τραπεζών και εργαζόταν στη Σοβιετική Ακαδημία Επιστημών.

Το υποβρύχιο υψίπεδο Σάτσκυ (Shatsky Rise) στον βόρειο Ειρηνικό Ωκεανό ονομάσθηκε έτσι προς τιμή του.

Από το 1982 η Σοβιετική Ακαδημία Επιστημών και στη συνέχεια η διάδοχός της Ρωσική Ακαδημία Επιστημών απονέμουν το ετήσιο Βραβείο Ν.Σ. Σάτσκυ (Премия имени Н. С. Шатского) για ερευνητικά επιτεύγματα στον χώρο της τεκτονικής γεωλογίας.

Διακρίσεις
 1946: Βραβείο Στάλιν
 1958: Βραβείο Λένιν, για τη σύνταξη του τεκτονικού χάρτη της ΕΣΣΔ
 Τάγμα του Λένιν (δύο φορές)
 Τάγμα της Κόκκινης Σημαίας της Εργασίας

Παραπομπές

Ρώσοι γεωλόγοι
Σοβιετικοί επιστήμονες
Μέλη της Σοβιετικής Ακαδημίας Επιστημών
Νίκος Μανιός

Ο Νίκος Μανιός (Αθήνα, 17 Απριλίου 1947) είναι Έλληνας πολιτικός και μέλος του Ελληνικού Κοινοβουλίου.

Βιογραφικά στοιχεία 
Ο Μανιός υπήρξε μέλος του Συλλόγου Εργαζοµένων Μαθητών Μέσης Εκπαίδευσης, όσο φοιτούσε σε νυχτερινό λύκειο, και έγινε μέλος της νεολαίας της ΕΔΑ. Το 1967 εισήχθη στην ιατρική σχολή Αθηνών. Το 1971 συνελήφθη για συμμετοχή στο Κίνημα 20ης Οκτώβρη, το οποίο είχε αναπτύξει ένοπλη αντιδικτατορική δράση, και καταδικάστηκε σε 16 μήνες φυλάκιση. Το 1973 μεταφέρθηκε στη Γυάρο. Αποφυλακίστηκε με τη μεταπολίτευση και το 1974-75 ήταν μέλος του προεδρείου του Συλλόγου Φοιτητών Ιατρικής Αθηνών. Αποφοίτησε το 1976. Απέκτησε ειδικότητα οφθαλμίατρος.

Το 1981 ήταν υποψήφιος βουλευτής στην Α΄ Αθηνών με το ΚΚΕ Εσωτερικού. Από το 1982 μέχρι το 1986 ήταν μέλος της κεντρικής επιτροπής του ΚΚΕ Εσωτερικού. Το 2009 προστέθηκε στο ψηφοδέλτιο επικρατείας του ΣΥΡΙΖΑ. Την περίοδο 2011-15 ήταν μέλος της γραμματείας και της κεντρικής επιτροπής του ΣΥΡΙΖΑ.

Στις ελληνικές βουλευτικές εκλογές του Ιανουαρίου 2015 εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων. Επανεξελέγη στις βουλευτικές εκλογές του Σεπτεμβρίου του 2015.

Εξωτερικοί σύνδεσμοι 
  Νικόλαος Εμμανουήλ Μανιός, εγγραφή στην ιστοσελίδα της Βουλής των Ελλήνων.

Παραπομπές 

Βουλευτές εκλεγμένοι με τον ΣΥΡΙΖΑ
Βουλευτές Κυκλάδων
Ευαγγελία Καρακώστα

Η Ευαγγελία Καρακώστα, γεννημένη στις 19 Απριλίου 1952 στο Πειραιά, είναι Ελληνίδα πολιτικός και μέλος του Ελληνικού Κοινοβουλίου.

Βιογραφία 
Στις ελληνικές κοινοβουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη εκλογική περιφέρεια Β΄ Πειραιά.

Παραπομπές

Εξωτερικοί σύνδεσμοι 
  Ευαγγελία (Εύη) Ελευθερίου Καρακώστα , δελτίο στην ιστοσελίδα του Ελληνικού Κοινοβουλίου.

Βουλευτές εκλεγμένοι με τον ΣΥΡΙΖΑ
Βουλευτές Β' Πειραιά
Κώστας Αποστολάκης (ηθοποιός)

Ο Κώστας Αποστολάκης (Κρήτη, 12 Δεκεμβρίου 1969) είναι Έλληνας ηθοποιός.

Πρώιμα χρόνια 
Γεννήθηκε το 1969 στη Κρήτη όπου και μεγάλωσε. Τελειώνοντας το σχολείο εγκαταστάθηκε στην Αθήνα. Σπούδασε και αποφοίτησε από τη Δραματική Σχολή Πειραϊκού Συνδέσμου.

Καριέρα 
Έκανε το τηλεοπτικό του ντεμπούτο από τη τηλεταινία Φανή στην ΕΤ1. Ακολούθησαν οι συμμετοχές στις σειρές Μάμα Μία (1991), Κλειστά Παράθυρα (1992-1993), Πάθος (1993), Το δις εξαμαρτείν (1995) κ.ά.. Τη δεκαετία 2000-2010 έλαβε μέρος σε κάποιες από τις πιο επιτυχημένες σειρές της ελληνικής τηλεόρασης μεταξύ των οποίων Σ’ αγαπώ μ’ αγαπάς, Βότκα Πορτοκάλι, Η Λίμνη των στεναγμών, Έρωτας με επιδότηση ΟΓΑ, Δι$ Μαδιάμ. Τις σεζόν 2009-2012 είχε έναν από τους πρωταγωνιστικούς ρόλους στην καθημερινή σειρά Η Ζωή της Άλλης. Το 2015 πρωταγωνίστησε στη σειρά του Γιώργου Καπουτζίδη Εθνική Ελλάδος ενώ τη σεζόν 2015-2016 είχε έναν από τους πρωταγωνιστικούς ρόλους στην κωμική σειρά Μάλιστα, Σεφ!.

Προσωπική ζωή 
Από το 2012 μέχρι το 2014 ήταν παντρεμένος με τη δημοσιογράφο Αμέλια Αναστασάκη, με την οποία απέκτησε μια κόρη, την Ιουλία-Αγάπη (γενν. 27 Σεπτεμβρίου 2012). 

Από το 2014 μέχρι το 2016 ήταν ζευγάρι με την ηθοποιό Πηνελόπη Πλάκα.

Φιλμογραφία

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες κωμικοί
Γιάννης Τραγάκης

Ο Γιάννης Τραγάκης, γεννημένος στις 21 Ιανουαρίου 1944 στον Κορυδαλλό, είναι Έλληνας πολιτικός και τοπογράφος μηχανικός.

Βιογραφία 
Εξελέγη βουλευτής με τη Νέα Δημοκρατία στην εκλογική περιφέρεια Β΄ Πειραιώς στις εκλογές του 1974, 1977, Ιουνίου και Νοεμβρίου 1989, 1990, 2004, 2007 και 2009. Επίσης, εξελέγη στις εκλογές του Μαΐου και του Ιουνίου 2012 στο Ελληνικό Κοινοβούλιο και Α' αντιπρόεδρος του Κοινοβουλίου για την ΙΕ΄ κοινοβουλευτική περίοδο στις 29 Ιουνίου 2012, με 235 ψήφους υπέρ, 48 λευκές ψήφους και 2 μη έγκυρες ψήφους. 

Επανεξελέγη στη Β΄ Πειραιώς στις βουλευτικές εκλογές του Ιανουαρίου και του Σεπτεμβρίου 2015. Το 2017 δήλωσε πως δε θα θέσει ξανά υποψηφιότητα και ότι αντί για εκείνον στις επόμενες εκλογές θα είναι υποψήφιος ο γιος του. Μετά από αυτήν τη δήλωση, ο Κυριάκος Μητσοτάκης απάντησε πως ο γιος του δε θα είναι υποψήφιος με τη Νέα Δημοκρατία. Εν τέλει, στις βουλευτικές εκλογές του 2019 ο Γιάννης Τραγάκης έθεσε εκ νέου υποψηφιότητα στη Β΄ Πειραιώς και επανεξελέγη.

Παραπομπές

Εξωτερικοί σύνδεσμοι 
Ιωάννης Παναγιώτη Τραγάκης , δελτίο στην ιστοσελίδα του Ελληνικού Κοινοβουλίου.

Έλληνες τοπογράφοι
Βουλευτές εκλεγμένοι με τη Νέα Δημοκρατία
Βουλευτές Β' Πειραιά
Αντιπρόεδροι της Βουλής των Ελλήνων
Έλληνες πολιτικοί του 21ου αιώνα
Εκκλησία Οντζούν

Η εκκλησία Οντζούν (αρμενικά: Օձունի եկեղեցի) είναι αρμενική βασιλική που κατασκευάστηκε γύρω στον 5ο-7ο αιώνα στο χωριό Οντζούν της επαρχίας Λορί της Αρμενίας.

Η πρώτη εκκλησία εμφανίστηκε εδώ τον 6ο αιώνα. Τον 8ο αιώνα ανακατασκευάστηκε από τον Οβανές Γ' Οντζνετσί (Հովհաննես Գ Օձնեցի) ο οποίος υπηρέτησε ως καθολικός μεταξύ του 717 και του 728 και ήταν, όπως υποδηλώνει το όνομά του, από το Οντζούν.

Συλλογή

Παραπομπές

Εξωτερικοί σύνδεσμοι
 

Εκκλησίες στην Αρμενία
Αρμενικές Αποστολικές εκκλησίες
Αρχαιολογικό Μουσείο Ναυπλίου

Το Αρχαιολογικό Μουσείο Ναυπλίου είναι μουσείο στο Ναύπλιο της Αργολίδας στην Ελλάδα.

Σχετικά με το Μουσείο 

Το μουσείο στεγάζεται σε βενετσιάνικο κτίριο που χτίστηκε το 1713 και διαθέτει εκθέματα της παλαιολιθικής περιόδου από την Τίρυνθα, την Ασίνη, το Μπερμπάτι και την Παλαιά Επίδαυρο, της Χαλκολιθικής περιόδου, της Μεσοελλαδικής περιόδου, της μυκηναϊκής περιόδου, της Κλασικής, Ελληνιστικής και Ρωμαϊκής περιόδου απ'όλη τη νότια Αργολίδα. Το μουσείο βρίσκεται στην κεντρική πλατεία του Ναυπλίου. Στεγάζεται στο κτίριο των παλαιών Ενετικών στρατώνων.Από  τα πιο εντυπωσιακά εκθέματα του  Μουσείου Ναυπλίου  είναι η πανοπλία Δέντρων. Υπάρχει μάλιστα περιγραφή από τον Όμηρο στην  Ιλιάδα στίχοι 260 ως 271. από Βικιθήκη

Έκθεση Φωτογραφιών

Αξιόλογα εκθέματα 

 Πανοπλία Δενδρών
 Ευρήματα από το νεκροταφείο στα Δενδρά

Δείτε επίσης 

 Κατάλογος μουσείων στην Ελλάδα

Εξωτερικοί σύνδεσμοι 

 Υπουργείο Πολιτισμού και Τουρισμού 
 www.planetware.com

Ναύπλιο
Ναύπλιο
Γαλάζια Σπηλιά (Καστελόριζο)

Η Γαλάζια Σπηλιά (γνωστή και ως Σπηλιά του Παραστά ή Φώκιαλη) είναι ενάλιο σπήλαιο στο Καστελλόριζο. Βρίσκεται στη νοτιοανατολική ακτή του νησιού και με μήκος 40-50 μέτρα, πλάτος 25-30 μέτρα και ύψος 20-25 μέτρα, είναι πολύ μεγαλύτερο από το παγκοσμίου φήμης σπήλαιο Γκρότα Ατσούρα στο Κάπρι της Ιταλίας.. Σύμφωνα με ιταλικό τουριστικό οδηγό του 1929, αποτελεί το κορυφαίο αξιοθέατο στο νησί και επαρκή λόγο επίσκεψης.

Το φως του ήλιου διαθλάται μέσα από τη θάλασσα και αντανακλάται και στο εσωτερικό της σπηλιάς, παράγοντας έτσι ένα εκθαμβωτικό μπλε χρώμα. Το σπήλαιο είναι επισκέψιμο μόνο με βάρκα, μόνο κάτω από ήρεμες συνθήκες της θάλασσας, καθώς η είσοδος είναι μόλις ένα μέτρο πάνω από το επίπεδο της θάλασσας. Η καλύτερη ώρα της ημέρας για επίσκεψη είναι νωρίς το πρωί, όταν ο ήλιος είναι ακόμα σε χαμηλή θέση.

Παραπομπές

Πηγές 

 
Σπήλαια της Ελλάδας
Καστελλόριζο
Βρυγινδάρα

Η Βρυγινδάρα ήταν μια αρχαιοελληνική πόλη στο νησί της Ρόδου του νομού Δωδεκανήσων, ευρισκόμενη ίσως κοντά στην Λίνδο. Η Βρυγίνδις ήταν η τοπική ομώνυμη θεά ή ηρωίδα και το επίθετο Βρυγινδάριος αναφερόταν τον πολίτη, τον κάτοικο της πόλης.

Παραπομπές 

Πόλεις στην Αρχαία Ελλάδα
Αρχαία Ρόδος
Λαογραφικό Μουσείο Κομοτηνής

Το Λαογραφικό Μουσείο Κομοτηνής είναι μουσείο στην Κομοτηνή της Ελλάδας. Ιδρύθηκε το 1962 και από το 1989 στεγάζεται στο Αρχοντικό Πεΐδη, ανακαινισμένο δείγμα της τοπικής παραδοσιακής αρχιτεκτονικής. Η συλλογή εμφανίζεται στο αρχοντικό με δύο ορόφους, το κελάρι και κάτω από ένα στεγασμένο μέρος της αυλής. Περιλαμβάνει τα εξής εκθέματα: φορέματα, δαντέλες, χειροτεχνίες από διάφορα υλικά και εργαλεία της αγροτικής ζωής και των άλλων παραδοσιακών επαγγελμάτων. Η συλλογή περιλαμβάνει επίσης τα προσωπικά στοιχεία του Αρχιεπίσκοπου Αθηνών Χρυσάνθου, ο οποίος γεννήθηκε στην Κομοτηνή, καθώς και άλλες εικόνες και εκκλησιαστικά αντικείμενα.

Εξωτερικοί σύνδεσμοι 

 Δήμος Κομοτηνής (στα ελληνικά)
 www.visitthrace.gr
 alex.eled.duth.gr

Κτίρια και κατασκευές στην Κομοτηνή
Λαογραφικά μουσεία στην Περιφέρεια Ανατολικής Μακεδονίας και Θράκης
Αλαλκομέναι (Ιθάκη)

Οι Αλαλκομέναι (), ή Αλκομεναί ήταν αρχαία πόλη στην Ιθάκη ή στο μικρό νησί Αστερίς στην περιοχή της Ιθάκης.

Ο χώρος βρίσκεται στο Παλαιόκαστρο στην σύγχρονη περιοχή Αετός.

Παραπομπές 

Οικισμοί στην Αρχαία Ελλάδα
Εγκαταλελειμμένοι οικισμοί στην Ελλάδα
Αρχαία Ιθάκη‎
Έπαυλη του Σκλαβόκαμπου

Ο Σκλαβόκαμπος είναι αρχαιολογικός χώρος αρχαίου Μινωικού οικισμού στην Κρήτη, ο οποίος χρησιμοποιήθηκε κατά τη διάρκεια της υστερομινωικής περιόδου. Βρίσκεται νοτιοδυτικά της Τυλίσου.

Η περιοχή ανακαλύφθηκε κατά την κατασκευή ενός δρόμου προς τα Ανώγεια και ανασκάφηκε για πρώτη φορά τη δεκαετία του 1930.

Ένα πολυώροφο κτίριο βρέθηκε στο χώρο. Το κύριο δωμάτιο έδωσε ένα πήλινο κεφάλι βοδιού, μια κανάτα της Υστερομινωικής IB περιόδου και ένα πέτρινο ρυτό. Το κτίριο είχε τουλάχιστον 17 δωμάτια. Τα ευρήματα από τον ανώτερο όροφο περιλαμβάνουν 39 σφραγίσεις, ένα κυλινδρικό δοχείο, ένα πέτρινο σφυρί και ένα πήλινο πόδι. Σφραγίδες από το Σκλαβόκαμπο βρέθηκαν στη Ζάκρο, τη Γουρνιά και την Αγία Τριάδα.

Στον Σκλαβόκαμπο, δεν βρέθηκαν τοιχογραφίες ή γύψοι, τα οποία βρίσκονται συνήθως στα Μινωικά ανάκτορα.

Πηγές 
 Σουίντεϊλ, Ίαν http://www.minoancrete.com/sklavokambos.htm 

Εγκαταλελειμμένοι οικισμοί στην Ελλάδα
Αρχαιολογικοί τόποι στην Κρήτη
Οικισμοί στην Αρχαία Ελλάδα
Μινωικοί αρχαιολογικοί τόποι
Θανάσης Παπαδόπουλος (ηθοποιός)

Ο Θανάσης Παπαδόπουλος είναι Έλληνας ηθοποιός (Θήβα, 1938), ο οποίος έχει συμμετάσχει σε διάφορες ταινίες του κινηματογράφου, αλλά και τηλεοπτικές σειρές στην ιδιωτική και δημόσια τηλεόραση.

Βιογραφία 
Έπαιξε δευτερεύοντες ρόλους σε αρκετές ταινίες. Στην δεκαετία του 1980 σημειώθηκε η ακμή της καριέρας του, καθώς εμφανιζόταν σε πάρα πολλές βιντεοταινίες. 

Ως αποτέλεσμα των συμμετοχών σε διάφορες βιντεοταινίες, είναι ένας από τους δημοφιλέστερους Έλληνες ηθοποιός με βάση τις συμμετοχές σε ταινίες. 

Επίσης, στην ταινία Το θύμα (1969) εμφανίζεται καταλάθος με το όνομα Αντώνης Παπαδόπουλος.

Φιλμογραφία

Βιντεοταινίες

Θέατρο

Τηλεοπτικό θέατρο

Εκπομπές

Τηλεόραση

Παραπομπές
Σοσιαλιστική Πορεία

Η Σοσιαλιστική Πορεία ήταν ελληνικό βραχύβιο πολιτικό κόμμα που ιδρύθηκε το 1975 από πρώην μέλη του ΠΑ.ΣΟ.Κ. τα οποία εκδιώχθηκαν εξαιτίας της διαφωνίας τους με τον ηγέτη του κόμματος Ανδρέα Παπανδρέου. Το 1977 συμμετείχε στη Συμμαχία Προοδευτικών και Αριστερών Δυνάμεων, μια συμμαχία μικρών αριστερών κομμάτων. Το 1979 το κόμμα διαλύθηκε. 

Καταργημένα πολιτικά κόμματα στην Ελλάδα
Σοσιαλδημοκρατικά κόμματα στην Ελλάδα
Εμάνουελ Σάκιτς

Ο Εμάνουελ Σάκιτς (Emanuel Sakic, γενν. 25 Ιανουαρίου 1991, Βιέννη) είναι Αυστριακός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Άρη Θεσσαλονίκης.

Σταδιοδρομία σε συλλόγους

Ατρόμητος 
Στις 3 Ιανουαρίου 2018, εντάχθηκε στον Ατρόμητο, με συμβόλαιο 1,5 έτους. Στις 9 Δεκεμβρίου 2018, σημείωσε το πρώτο του γκολ για το σύλλογο, ανοίγοντας το σκορ στο νικηφόρο αγώνα του Ατρόμητου με 4-2 επί του Άρη Θεσσαλονίκης.

Στουρμ Γκρατς 
Στις 4 Ιουνίου 2019, η Στουρμ Γκρατς ανακοίνωσε την υπογραφή του Σάκιτς, προσφέροντας του διετές συμβόλαιο.

Άρης Θεσσαλονίκης 
Στις 5 Αυγούστου 2020, υπέγραψε διετές συμβόλαιο με τον Άρη Θεσσαλονίκης, επιστρέφοντας ξανά στην Ελλάδα. .Στις 2 Φεβρουαρίου 2022, σημείωσε το πρώτο του γκολ για το σύλλογο, κλείνοντας το σκορ στο τελευταίο λεπτό του νικηφόρου αγώνα του Άρη Θεσσαλονίκης με 2-1 επί της ΑΕΚ.

Διεθνής σταδιοδρομία 
Ο Σάκιτς έχει 2 συμμετοχές με την Εθνική Αυστρίας U18.

Παραπομπές

Εξωτερικοί σύνδεσμοι 
 Προφίλ στο Transfermarkt.com 

Αυστριακοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Αυστρίας U18
Ποδοσφαιριστές Φλόριντσντορφερ ΑΚ
Ποδοσφαιριστές Β΄ Κατηγορίας Αυστρίας
Ποδοσφαιριστές ΣΚ Αούστρια Λούστεναου
Ποδοσφαιριστές Μπουντεσλίγκα Αυστρίας
Ποδοσφαιριστές ΣΚ Ράινντορφ Άλταχ
Ποδοσφαιριστές Ατρόμητου Αθηνών
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Αυστριακοί ποδοσφαιριστές στο εξωτερικό
Ποδοσφαιριστές Στουρμ Γκρατς
Ποδοσφαιριστές Άρη Θεσσαλονίκης
Τάχα Χουσέϊν

Ο Τάχα Χουσέιν (Αραβικά: طه حسين, Ṭāhā Ḥusayn · Maghagha, 14 Νοεμβρίου 1889 - Κάιρο, 28 Οκτωβρίου 1973) ήταν Αιγύπτιος συγγραφέας.

βιογραφία 
Ο Τάχα Χουσέιν, ένας από τους κορυφαίους Αιγύπτιους συγγραφείς και διανοούμενους, είναι μία από τις σημαντικότερες προσωπικότητες του κινήματος της λεγόμενης Αραβο-Ισλαμικής Μεταρρύθμισης ( Iσlāḥiyya ).  Γεννήθηκε στο χωριό Ίζμπετ αλ-Κίλο ( عزبه الكيلو ) στο Κυβερνείο της Minya , στην κεντρική περιοχή της Άνω Αιγύπτου.  Προσεβλήθη από μια λοίμωξη των ματιών όταν ήταν παιδί και η ανεπαρκής φροντίδα που είχε τον έκανε τελείως τυφλό σε ηλικία τριών ετών. Παρακολούθησε κορανικό σχολείο (κουτάμπ) και στη συνέχεια τον έστειλαν στην πλήρη τριτοβάθμια εκπαίδευση στο γνωστό πανεπιστήμιο Αλ-Αζάρ στο Κάιρο, όπου σπούδασε θρησκευτικές επιστήμες ( ulūd dīniyya ) και αραβική λογοτεχνία ( adab'arabiyya ).

Ακαδημαϊκή και δημόσια Σταδιοδρομία 
Όταν ιδρύθηκε  το κοσμικό πανεπιστήμιο του Καΐρου, το 1908, (μέχρι τότε λεγόταν "Χεδδιβικό Πανεπιστήμιο"), θέλησε να γίνει δεκτός σε αυτό και παρόλο που ήταν τυφλός και φτωχός κέρδισε μια θέση. Το 1914 έγινε ο πρώτος πτυχιούχος που έλαβε διδακτορικό δίπλωμα με διατριβή που αφορούσε τον σκεπτικιστή ποιητή και φιλόσοφο που έζησε μεταξύ του 10ου και του 11ου αιώνα, τον Αμπού αλ-Αλά αλ-Μααρρί, διάσημος για την Επιστολή του για Συγχώρεση, η οποία για μεγαλο διάστημα βρισκόταν επάξια πλάι στη Θεία Κωμωδία (οι σχέσεις μεταξύ των δύο έργων κατόπιν έλαβαν νέες διαστάσεις), ο οποίος ήταν επίσης τυφλός  Μεταξύ των καθηγητών του ήταν ο μεγάλος ιταλός Αραβιστής Carlo Alfonso Nallino (ο οποίος πραγματοποίησε εκεί τα τρία χρόνια 1909-10, 1910-11 και 1911-12, μαθήματα ισλαμικής αστρονομίας και αραβικής λογοτεχνίας  με τον οποίο κατάφερε να συνάψει αργότερα μια εγκάρδια και άτυπη σχέση φιλίας, πέρα από αυτήν ως συναδέλφου, δεδομένου ότι είχε γίνει καθηγητής της αραβικής λογοτεχνίας στο ίδιο Πανεπιστήμιο όπου είχε σπουδάσει.  Το 1919 διορίστηκε τότε καθηγητής Ιστορίας στο ίδιο Καϊρινό Πανεπιστήμιο.

Παραπομπές 

Αιγύπτιοι συγγραφείς
Pages with unreviewed translations
Μουσική της Θεσσαλίας

Η Μουσική της Θεσσαλίας είναι η μουσική της γεωγραφικής και ιστορικής περιοχής της Θεσσαλίας στην Ελλάδα. Οι παραδοσιακοί χοροί από τη Θεσσαλία είναι αργοί και αρχοντικοί και περιλαμβάνουν τους χορούς: Καλαματιανός, Θεσσαλικός, Διονυσιακός, Κοφτός, Συρτάκι, Καλαματιανό, Τσάμικος, Κλειστός, Καγκέλι, γαϊτανάκι, Πηλιορίτικος, Σβαρνιάρα, Στα Τρία, Καραγκούνα, Κλειστός, Ζεϊμπέκικο, Ρουγκατσιάρικος, Τσάμικο της Δεσκάτης, Αντικρυστός και Γαλανογαλάνη.

Επίσης, κάθε χρόνο στο Τύρναβο παρουσιάζεται το Φεστιβάλ Φαλλών πριν από το Πάσχα, μια παγανιστική γιορτή της γονιμότητας προς τιμήν του θεού του Ολύμπου Διόνυσου. Υπάρχει επίσης μια μακρά παράδοση της μουσικής α καπέλα στη Θεσσαλία.

Δείτε επίσης 

 Διονυσιακός
 Μουσική από Ελλάδα
 Ελληνική λαϊκή μουσική

Θεσσαλία
Μουσική στην Ελλάδα
Ελληνική απογραφή 2021

Η ελληνική απογραφή του 2021, επισήμως «Γενικές Απογραφές Κτηρίων και Πληθυσµού - Κατοικιών 2021», είναι προγραμματισμένη απογραφή στην Ελλάδα που διεξήχθη από την Ελληνική Στατιστική Αρχή από τις 23 Οκτωβρίου ως τις 23 Νοεμβρίου 2021, ως μέρος της ευρύτερης απογραφής της Ευρωπαϊκής Ένωσης του 2021. Όπως και με την ελληνική απογραφή 2011, κατέγραψε τον αριθμό των κατοίκων στη χώρα, ερευνώντας επίσης για τα δημογραφικά, οικονομικά και κοινωνικά στοιχεία του πληθυσμού, καθώς και να εξακριβώσει τους τύπους του κτιρίων που υπάρχουν στο διαθέσιμο απόθεμα της χώρας. Η απογραφή συμμορφώνεται με τις κατευθυντήριες γραμμές της Ευρωπαϊκής Ένωσης και των Ηνωμένων Εθνών για την απογραφή. Το σύνολο των αποτελεσμάτων θα είναι διαθέσιμα στις 31 Μαρτίου 2024.

Οι τεχνολογίες έξυπνων κινητών και γεωτοποθεσίας χρησιμοποιήθηκαν προκειμένου να διενεργήσουν την απογραφή. Ένας διαγωνισμός λογοτύπου ξεκίνησε τον Σεπτέμβριο του 2018, ζητώντας από φοιτητές πανεπιστημίου να σχεδιάσουν το λογότυπο και ο νικητής ανακοινώθηκε το 2019.

Ιστορικό 
Κύριο λήμμα: Ελληνική απογραφή 2011 

Η ελληνική απογραφή 2011 έδειξε ότι ο πληθυσμός της Ελλάδας μειώθηκε κατά 0.88% σε σύγκριση με την απογραφή του 2001, σε 10.815.197 κατοίκους. Αυτή η δημογραφική τάση αναμένεται να συνεχιστεί, αν τα ποσοστά γονιμότητας παραμείνουν σε χαμηλά επίπεδα, με την Ελληνική Στατιστική Αρχή να εκτιμά τη πτώση του συνολικού πληθυσμού της Ελλάδας σε 9.7 εκατομμύρια άτομα έως το 2050 σε αυτό το σενάριο. Ομοίως, η Eurostat εκτιμά ότι χωρίς τη μετανάστευση, ο ελληνικός πληθυσμός θα μειωθεί σε 9.3 εκατομμύρια άτομα μέχρι το 2050, και σε 8.9 εκατ. άτομα με χαμηλότερη γονιμότητα, ενώ το κύριο σενάριο της Eurostat αναφέρει 9.1 εκατομμύριο κατοίκους το 2050.

Αποτελέσματα
Στις 19 Ιουλίου 2022 ανακοινώθηκαν τα προσωρινά αποτελέσματα των απογραφών. Το 99,4% του πληθυσμού της επικρατείας έχει απογραφεί είτε ηλεκτρονικά είτε με τον συμβατικό τρόπο. Το ποσοστό που δεν απεγράφη με κανέναν από τους δύο τρόπους εκλήθη από τις δημοτικές αρχές να παραστεί στο Δημαρχείο να συμπληρώσει το δελτίο της απογραφής. Απεγράφησαν 5.075.249 άρρενες (ήτοι το 48,6% του συνολικού πληθυσμού) και 5.357.232 θήλεις (51,4%).

Δείτε επίσης 
 Ελληνική απογραφή 2011
 Δημογραφία της Ελλάδας

Παραπομπές

Πηγές 
 Απογραφή Πληθυσμού - Κατοικιών 2021

2021
Σχέσεις Ελλάδας και Κολομβίας

Οι σχέσεις Ελλάδας και Κολομβίας αναφέρονται στις διμερείς σχέσεις ανάμεσα στη Κολομβία και Ελλάδα. Η Κολομβία εκπροσωπείται στην Ελλάδα μέσω της πρεσβείας της στην Ρώμη και έχει επίτιμο προξενείο στην Αθήνα. Η Ελλάδα εκπροσωπείται στην Κολομβία, μέσω της πρεσβείας στο Καράκας και έχει δύο επίτιμα προξενεία (Μπογκοτά και Καρθαγένη).

Εντός του πλαισίου του ευρωκολομβιανού διαλόγου, η Ελλάδα υποστηρίζει τις προσπάθειες για την ειρηνική επίλυση των μακροχρόνιων προβλημάτων ασφαλείας στην Κολομβία, που προκύπτουν από τις δραστηριότητες των παράνομων, ένοπλων και καλά οργανωμένων αντάρτικων ομάδων, καθώς και από το λαθρεμπόριο ναρκωτικών, τις συστηματικές απαγωγές κλπ.

Εξωτερικοί σύνδεσμοι 
 Πρεσβεία της Κολομβίας στην Ρώμη (Εκπροσώπηση της Κολομβίας στην Ελλάδα)

Κολομβια
Ελλαδα
Βασίλειο της Βυρτεμβέργης

Το Βασίλειο της Βυρτεμβέργης () ήταν Γερμανικό κράτος που υπήρχε από το 1805 μέχρι το 1918, στην περιοχή που είναι τώρα η Βάδη-Βυρτεμβέργη. Το βασίλειο ήταν μια συνέχεια του Δουκάτου της Βυρτεμβέργης, το οποίο υπήρχε από το 1495 έως το 1805.
Πριν από 1495, η Βυτεμβέργη ήταν μια Κομητεία του πρώην Δουκάτου της Σουηβίας, το οποίο διαλύθηκε μετά το θάνατο του Δούκα Κορραδίνου στο 1268.

Τα σύνορα του Βασιλείου της Βυρτεμβέργης, όπως ορίστηκαν το 1813, βρισκόταν μεταξύ των 47°34' και 49°35' μοιρών βόρεια και 8°15' και 10°30' μοιρών ανατολικά. Η μεγαλύτερη απόσταση από βορρά προς νότο ήταν 225 χιλιόμετρα και η μεγαλύτερη απόσταση από τα ανατολικά προς τα δυτικά ήταν 160 χιλιόμετρα. Τα σύνορα είχαν συνολικό μήκος 1.800 χιλιομέτρων και η συνολική έκταση του κράτους ήταν 19.508 τ.χλμ.

Το βασίλειο είχε σύνορα με τη Βαυαρία , στα ανατολικά και νότια, με τη Βάδη στα βόρεια, δυτικά και νότια. Το νότιο τμήμα περιέβαλλε τη Πρωσική επαρχία Χοχεντσόλερν στις περισσότερες πλευρές του και άγγιζε τη Λίμνη της Κωνσταντίας.

Η σημαία αποτελούταν από δύο ίσα μέρη σκούρου κόκκινου και μαύρου.

Παραπομπές 

Κρατίδια της Γερμανικής Συνομοσπονδίας
Κρατίδια της Συνομοσπονδίας του Ρήνου
Πρώην μοναρχίες της Ευρώπης
Κόμμα Αριστερών Φιλελευθέρων

Το Κόμμα Αριστερών Φιλελευθέρων (Κ.Α.Φ.) (επίσης γνωστό ως Αριστερoί Φιλελεύθεροι) ήταν ελληνικό πολιτικό κόμμα στο χώρο της αριστεράς, που ιδρύθηκε το 1949.

Ιστορικό
Το Κόμμα Αριστερών Φιλελευθέρων ιδρύθηκε το 1949 από δύο πρώην βενιζελικούς στρατιωτικούς, πρώην Γενικούς Διευθυντές του Ελληνικού Λαϊκού Απελευθερωτικού Στρατού και μέλη του Εθνικού Απελευθερωτικού Μετώπου, τον Νεοκόσμο Γρηγοριάδη και τον Σταμάτιο Χατζήμπεη. 

Πήρε μέρος στις ελληνικές βουλευτικές εκλογές του 1950 με το συνδυασμό της Δημοκρατικής Παρατάξεως, έναν συνασπισμό αριστερών κομμάτων με το Σοσιαλιστικό Κόμμα-Ένωση Λαϊκής Δημοκρατίας και την Ένωση Δημοκρατικών Αριστερών. Από τους 18 βουλευτές που εξελέγησαν με τη Δημοκρατική Παράταξη, οι έξι ανήκαν στο Κόμμα Αριστερών Φιλελευθέρων. Μετά τις εκλογές σχημάτισε κοινή κοινοβουλευτική ομάδα με τους τέσσερις βουλευτές της Ενώσεως Δημοκρατικών Αριστερών.

Τον Ιούλιο του 1951 τρεις βουλευτές του κόμματος (Καραμαούνας, Μπικάκης, Φ. Χατζήμπεης) αποχώρησαν και ίδρυσαν μαζί με άλλους τον Δημοκρατικό Συναγερμό.

Την 1 Αυγούστου του 1951 το κόμμα συγχωνεύθηκε με άλλα αριστερά κόμματα στην Ενιαία Δημοκρατική Αριστερά.

Αποτελέσματα εκλογών

Βουλή των Ελλήνων

Παραπομπές

Καταργημένα σοσιαλιστικά κόμματα στην Ελλάδα
Δημοκρατική Παράταξις (1950)

Η Δημοκρατική Παράταξη ήταν συνασπισμός πολιτικών κομμάτων της αριστεράς που ιδρύθηκε το 1950.

Ιστορικό
Η Δημοκρατική Παράταξη ιδρύθηκε ως συνασπισμός κομμάτων, προκειμένου να συμμετάσχει στις βουλευτικές εκλογές του 1950. Σχηματίστηκε από το Σοσιαλιστικό Κόμμα-Ένωση Λαϊκής Δημοκρατίας (Σ.Κ.-Ε.Λ.Δ.) του Αλέξανδρου Σβώλου, το Κόμμα Αριστερών Φιλελευθέρων (Κ.Α.Φ.) των Σταμάτη Χατζήμπεη και Νεόκοσμου Γρηγοριάδη και την Ένωση Δημοκρατικών Αριστερών (ΕΝ.Δ.Α.) του Ιωάννη Σοφιανόπουλου. Ο συνασπισμός υποστηρίχθηκε και από το τότε παράνομο Κομμουνιστικό Κόμμα Ελλάδας.

Στις εκλογές ο συνασπισμός έλαβε το 9,70% των ψήφων και κέρδισε 18 έδρες. Από αυτές, το Σοσιαλιστικό Κόμμα-Ένωση Λαϊκής Δημοκρατίας έλαβε οκτώ έδρες, το Κόμμα Αριστερών Φιλελευθέρων έξι και η Ένωσις Δημοκρατικών Αριστερών τέσσερις. Μετά τις εκλογές ο συνασπισμός διαλύθηκε, αφού το Κ.Α.Φ. και η ΕΝ.Δ.Α. σχημάτισαν μαζί ξεχωριστή κοινοβουλευτική ομάδα από το Σ.Κ.-Ε.Λ.Δ..

Συμμετέχοντα κόμματα
Τα κόμματα που αποτελούσαν τη Δημοκρατική Παράταξη ήταν:

Αποτελέσματα εκλογών

Βουλή των Ελλήνων

Παραπομπές 

Καταργημένα σοσιαλιστικά κόμματα στην Ελλάδα
4 (τηλεοπτική σειρά)

4 (ή Τέσσερις) είναι ο τίτλος ελληνικής κοινωνικής σειράς που προβλήθηκε από τον τηλεοπτικό σταθμό Mega Channel την τηλεοπτική σεζόν 2009-2010. Το σενάριο της σειράς υπογράφει ο Χριστόφορος Παπακαλιάτης ενώ ο ίδιος μοιράζεται τη σκηνοθεσία με τον Γιώργο Γκικαπέππα.

Οι Τέσσερις είναι η πέμπτη, διαδοχικά, σειρά του Χριστόφορου Παπακαλιάτη για το Mega Channel.

Η σειρά έκανε πρεμιέρα στην τηλεοπτική οθόνη την Δευτέρα 12 Οκτωβρίου 2009 στις 21:50 με σκοπό να ολοκληρωθεί σε 26 επεισόδια, σε μια σεζόν.

Υπόθεση 
Τέσσερα αδέρφια, εκ των οποίων καθένας, ανάλογα με την προσωπικότητά του εκπροσωπεί μια διαφορετική εποχή του χρόνου, χάνουν τον πατέρα τους με απροσδόκητο τρόπο και συνεχίζουν τις ζωές τους, προσπαθώντας να ανακαλύψουν τα κρυφά μυστικά της - φαινομενικά άψογης - οικογένειάς τους.

Διανομή

Έκτακτες συμμετοχές 

 Θάλεια Ματίκα ως γιατρός (επεισόδιο 1)
 Ζέτα Μακρυπούλια ως Βίκυ (επεισόδια 1-6,24) 
 Νίκος Γαλανός ως Απέργης (επεισόδια 9-18)
 Παναγιώτα Βλαντή ως Αλεξία (επεισόδια 15-20)
 Ζέτα Δούκα ως Χριστίνα (επεισόδια 12-16)
 Προμηθέας Αλειφερόπουλος ως Νάσος (επεισόδια 16-23)
 Τζένη Θεωνά ως Μαρία (επεισόδιο 20)
 Ιωάννα Τριανταφυλλίδου ως υπάλληλος κοσμηματοπωλείου (επεισόδιο 3)
 Μηνάς Χατζησάββας (επεισόδιο 2)
 Χρήστος Λούλης (επεισόδιο 3)

Επισκόπηση Σειράς 
Η σειρά έκανε πρεμιέρα στην τηλεοπτική οθόνη στις 12 Οκτωβρίου 2009 στις 21:50 και προβαλλόταν κάθε Δευτέρα την ίδια ώρα. Υπήρχαν σκέψεις η σειρά να συνεχιστεί και για δεύτερη σεζόν, αλλά ο Χριστόφορος Παπακαλιάτης μαζί με το κανάλι αποφάσισαν να ολοκληρωθεί σε 26 επεισόδια.

Παραπομπές 

Ελληνικές δραματικές τηλεοπτικές σειρές
Ελληνικές τηλεοπτικές σειρές
Τηλεοπτικές σειρές Mega
Καλαθοσφαίριση παραλίας

Η καλαθοσφαίριση παραλίας είναι μια τροποποιημένη έκδοση της καλαθοσφαίρισης, που παίζεται σε παραλίες. Εφευρέθηκε στις Ηνωμένες Πολιτείες από τον Φίλιπ Μπράϊαντ (Philip Bryant).

ΗΠΑ 
Η καλαθοσφαίριση παραλίας παίζεται σε ένα κυκλικό γήπεδο χωρίς ταμπλό στο στεφάνι και χωρίς κανόνα για εκτός ορίων, με την κίνηση της μπάλας να γίνεται μέσω πάσας ή 2½ βημάτων, καθώς η ντρίμπλα είναι σχεδόν αδύνατη στην άμμο. Το άθλημα έχει γίνει ένα πολύ δημοφιλές , ευρέως διαδεδομένο ανταγωνιστικό άθλημα. Διοργανώνονται ετήσια Παγκόσμια Πρωταθλήματα.

Γερμανία 
Στη Γερμανία, η καλαθοσφαίριση παραλίας, «Beachbasketball» στα γερμανικά, παίζεται με έναν τρόπο που είναι παρόμοιος με της καλαθοσφαίρισης. Το γήπεδο παραλίας είναι μικρότερο από ένα τυποποιημένο γήπεδο καλαθοσφαίρισης και χωρίς γραμμές. Κατά τη διάρκεια του έτους, διεξάγονται αρκετά τουρνουά, καταλήγοντας στους τελικούς του Γερμανικό Πρωταθλήματος που διοργανώνεται από τη Γερμανική Ομοσπονδία Καλαθοσφαίρισης. Σε αυτά τα τουρνουά, διάφορες ομάδες καλαθοσφαίρισης παραλίας διαγωνίζονται μεταξύ τους.

Κανόνες  

 Μια ομάδα καλαθοσφαίρισης παραλίας αποτελείται από τρεις παίκτες, συν, το μέγιστο, δύο παίκτες ως αναπληρωματικούς. 
 Το γήπεδο αποτελείται από μια επιφάνεια άμμου εύρους περίπου 12-15 μέτρων και δύο αντικριστά στεφάνια με ταμπλό, τα οποία βρίσκονται στις μικρές πλευρές του γηπέδου. Ουσιαστικά, δεν υπάρχουν γραμμές. 
 Ένας αγώνας διαρκεί δέκα λεπτά, χωρίζεται σε δύο ημίχρονα των πέντε λεπτών. Στο ημίχρονο, οι ομάδες αλλάζουν πλευρές. 
 Σε ένα τουρνουά, η ομάδα που αναφέρεται πρώτη, έχει την κατοχή της μπάλας στην αρχή του πρώτου ημιχρόνου. Στο δεύτερο ημίχρονο, η κατοχή πηγαίνει στη δεύτερη ομάδα. 
 Εάν η μπάλα πέσει στην άμμο, ο παίκτης που αγγίζει πρώτος τη μπάλα μπορεί να πάρει την μπάλα και να συνεχίσει ανεμπόδιστος. 
 Σε μια αμφισβητήσιμη φάση του αγώνα, θα υπάρξει ένα σουτ κατοχής. Κάθε παίκτης έχει μία ελεύθερη βολή.

Δείτε επίσης 

 Μπιτς Βόλεϊ

Παραπομπές

Εξωτερικοί σύνδεσμοι 

 Ιστότοπος Παγκόσμιας Καλαθοσφαίρισης Παραλίας 
 Ιστότοπος Γερμανικής Καλαθοσφαίρισης Παραλίας 
 Συλλογή επιλεγμένων Γερμανικών ομάδων καλαθοσφαίρισης παραλίας 

Ομαδικά αθλήματα
Αθλήματα παραλίας
Παραλλαγές καλαθοσφαίρισης
Παιχνίδια με μπάλα
Αθλήματα με προέλευση τις Ηνωμένες Πολιτείες
Ου φονεύσεις (τηλεοπτική σειρά)

Το Ου φονεύσεις είναι ελληνική δραματική, αστυνομική και θρίλερ τηλεοπτική σειρά, βασισμένη σε αληθινές υποθέσεις φόνων. Αποτελείται από αυτοτελή επεισόδια και προβάλλεται από το κανάλι Open TV. Δημιουργός της σειράς είναι ο Πάνος Κοκκινόπουλος, ενώ η παραγωγή είναι της Frenzy Films. 

Κύριο θέμα της σειράς είναι ο τρόπος με τον οποίο ένας άνθρωπος οδηγείται στο φόνο, ενώ η κάθε ιστορία της σειράς συνδυάζει στοιχεία δράματος, κοινωνικών ιστοριών και θρίλερ. Η διάρκεια του κάθε επεισοδίου είναι περίπου 45 λεπτά και είναι σε μορφή ψυχογραφήματος. Οι ιστορίες της σειράς βασίζονται σε πραγματικά γεγονότα που έχουν απασχολήσει την κοινή γνώμη, όμως στη δραματοποίηση τους έχουν υποστεί αλλαγές.

Τα επεισόδια όπως και το σενάριο της σειράς έχουν γράψει οι Βασίλης Ρίσβας και Δήμητρα Σακαλή, ενώ επεισόδια της σειράς έχουν σκηνοθετήσει οι Πάνος Κοκκινόπουλος, Χρίστος Γεωργίου και Κατερίνα Φιλιώτου, με τη σκηνοθετική επιμέλεια να ανήκει στον Πάνο Κοκκινόπουλο. Την παραγωγή της σειράς έχουν αναλάβει η εταιρία Frenzy Films και η Μπέσυ Βουδούρη. Στους τίτλους αρχής ακούγεται η φωνή του Στέλιου Μάινα.

Το πρώτο επεισόδιο της σειράς προβλήθηκε στις 24 Οκτωβρίου 2018, την πρώτη μέρα λειτουργίας του τηλεοπτικού σταθμού και το τελευταίο στις 13 Οκτωβρίου 2019. H σειρά μετά την επιτυχία της πρώτης σεζόν, ανανεώθηκε για δεύτερη τηλεοπτική χρονιά.

Επισκόπηση σειράς

Παραπομπές 

Τηλεοπτικές σειρές Open
Ελληνικές τηλεοπτικές σειρές
Ελληνικές τηλεοπτικές σειρές δράσης
Σχέσεις Ελλάδας και Ανγκόλας

Οι σχέσεις μεταξύ Ανγκόλας και Ελλάδας είναι οι διμερείς σχέσεις μεταξύ της Δημοκρατίας της Ανγκόλας και της Ελληνικής Δημοκρατίας .

Επισκόπηση 
Οι δύο χώρες δεν έχουν καθιερώσει ποτέ διπλωματικές σχέσεις και δεν υπάρχει πρακτική διπλωματική σχέση μεταξύ των δύο. Ωστόσο, δεν υπάρχει εχθρότητα μεταξύ των δύο και υπάρχουν οικονομικές σχέσεις μεταξύ των δύο χωρών και συνεργασία σε διάφορους τομείς. Ο κύριος λόγος για αυτό είναι ο παρατεταμένος εμφύλιος πόλεμος στην Ανγκόλα. Επιπλέον, ο ελληνικός πληθυσμός στην Ανγκόλα εκτιμάται σε 3 μόνο οικογένειες και ένας επίτιμος πρόξενος δραστηριοποιείται στον τομέα της ναυτιλίας και του εμπορίου πετρελαίου.  

Η Ανγκόλα άνοιξε την πρεσβεία της στην Αθήνα το 2003.

Οικονομικές σχέσεις 
Το 2016, ο όγκος των συναλλαγών μεταξύ της Ανγκόλας και της Ελλάδας ανήλθε σε περίπου 2.96 εκατομμύρια δολάρια. Η Ελλάδα εξήγαγε αγαθά αξίας 2.96 εκατομμυρίων δολαρίων στην Ανγκόλα και η Ανγκόλα εξήγαγε αγαθά αξίας 36 χιλ. δολαρίων στην Ελλάδα. Η Ελλάδα εξάγει κυρίως τσιμέντο, ζυμαρικά, αλουμίνιο και πολλά άλλα, ενώ η Ανγκόλα εξάγει στην Ελλάδα κυρίως πριστή ξυλεία, εξαρτήματα κινητήρων και άλλα.

Αντιπροσωπεία 
 Η Ανγκόλα εκπροσωπείται στην Ελλάδα από την πρεσβεία που κατέχει στην Αθήνα, την πρωτεύουσα της Ελλάδας.  
 Η Ελλάδα εκπροσωπείται από την πρεσβεία που βρίσκεται στη Λαϊκή Δημοκρατία του Κονγκό, η οποία είναι διαπιστευμένη και στην Ανγκόλα.

Σελίδες με πηγές CS1 στα Αγγλικά (en)
Ανγκολα
Ελλαδα
Λωρίδα του Μέμπιους

Μία λωρίδα του Μέμπιους, ή Ταινία του Μέμπιους (διεθνώς: Möbius strip), είναι μια επιφάνεια με μόνο μία πλευρά (όταν εμφυτευθεί σε τρισδιάστατο ευκλείδειο χώρο) και μόνο ένα σύνορο. Η λωρίδα του Μέμπιους έχει την μαθηματική ιδιότητα να μην είναι προσανατολιζόμενη. Η ανακάλυψή της αποδίδεται στους Γερμανούς μαθηματικούς Άουγκουστ Φερντιναντ Μέμπιους και Γιόχαν Μπένεντικτ Λίστινγ το 1858, αν και μια δομή παρόμοια με την λωρίδα του Μέμπιους φαίνεται στα ρωμαϊκά μωσαϊκά που χρονολογούνται γύρω στο 200-250 μ.Χ.. 

Ένα παράδειγμα μιας λωρίδας του Μέμπιους μπορεί να δημιουργηθεί αν πάρουμε μια λωρίδα χαρτιού, της κάνουμε μισή συστροφή, και στη συνέχεια ενώσουμε τα άκρα της ώστε να σχηματίσουν ένα βρόχο. Ωστόσο, η λωρίδα του Μέμπιους δεν είναι επιφάνεια μόνο κάποιου ακριβούς μεγέθους και σχήματος, όπως η ταινία χαρτιού που απεικονίζεται στην εικόνα.  Αντίθετα, οι μαθηματικοί αναφέρουν την κλειστή λωρίδα του Μέμπιους ως οποιαδήποτε επιφάνεια που είναι ομοιομορφική σε αυτήν. Το σύνορό της είναι μια απλή κλειστή καμπύλη, δηλαδή, ομοιομορφική σε έναν κύκλο. Αυτό επιτρέπει μια πολύ μεγάλη ποικιλία γεωμετρικών εκδόσεων της λωρίδας του Μέμπιους ως επιφάνειες κάθε μία με καθορισμένο μέγεθος και σχήμα. Για παράδειγμα, κάθε ορθογώνιο μπορεί να κολληθεί στον εαυτό του (ταυτίζοντας τη μία άκρη με την αντίθετη μετά από μια αντιστροφή του προσανατολισμού) για να δημιουργήσει μια λωρίδα του Μέμπιους. Μερικές από αυτές μπορούν να διαμορφωθούν ομαλά στο ευκλείδειο χώρο, ενώ άλλες δεν μπορούν. 

Η χαρακτηριστική Όιλερ της λωρίδας του Μέμπιους είναι μηδέν .

Παραπομπές 

Επιφάνειες
Ψυχαγωγικά μαθηματικά
Τοπολογία
Νιζνεβάρτοφσκ

Το Νιζνεβάρτοφσκ  () είναι πόλη του Αυτόνομου θύλακα της Χαντίας - Μανσίας, στην Ρωσική Ομοσπονδία. Το Νιζνεβάρτοφσκ είναι μία από τις λίγες πόλεις της Ρωσίας που ξεπερνά τον πληθυσμό του διοικητικού κέντρου του ομοσπονδιακού κράτους που ανήκει. Σύμφωνα με την Ρωσική απογραφή του 2010, η πόλη είχε 251.694 κατοίκους, αριθμός που έχει αυξηθεί σε σχέση με απογραφές άλλων ετών.

Το Νιζνεβάρτοφσκ είναι επίσης μια από τις πιο πλούσιες πόλεις της Ρωσίας λόγω της έντονης παρουσίας και εξόρυξης πετρελαίου στην περιοχή.

Ιστορία
Το Νιζνεβάρτοφσκ ιδρύθηκε το 1909 ως σημείο εξυπηρέτησης για εμπορικά ατμόπλοια που λειτουργούσαν στον ποταμό Ομπ για να αποκτήσουν αποθέματα καυσόξυλων για να τροφοδοτήσουν τα σκάφη τους. Έτσι, σταδιακά δημιουργήθηκε ένα καινούργιο χωριό, με πέντε σπίτια και πληθυσμό έντεκα ανθρώπων. Στις αρχές του 1924, σχηματίστηκε το πρώτο αγροτικό συμβούλιο. 

Το Νιζνεβάρτοφσκ παρέμεινε σχετικά μικρός οικισμός μέχρι τη δεκαετία του 1960, όταν οι σοβιετικές αρχές άρχισαν ευρεία έρευνα για εύρεση πετρελαίου στην περιοχή της Δυτικής Σιβηρίας, ανακαλύπτοντας το πετρελαϊκό πεδίο Σαμοτλόρ (Самотло́р), ένα από τα μεγαλύτερα πετρελαϊκά πεδία στον κόσμο, κάτω από την κοντινή λίμνη Σαμοτλόρ, στα βόρεια του Νιζνεβάρτοφσκ. Η ανακάλυψη αυτή, μεταμόρφωσε το Νιζνεβάρτοφσκ από ένα απλό και ασήμαντο χωριό σε ένα τεράστιο βιομηχανικό κέντρο. Εθελοντές και εργάτες μεταφέρθηκαν από όλη τη χώρα για να κατασκευάσουν την πόλη και ο πληθυσμός του Νιζνεβάρτοφσκ αυξήθηκε από 2.300 άτομα το 1959 σε 15.663 το 1970. Το καθεστώς της πόλης δόθηκε στο Νιζνεβάρτοφσκ στις 9 Μαρτίου 1972.

Φωτογραφίες

Παραπομπές

Ασιατικές πόλεις της Ρωσίας
Πόλεις της Ρωσίας
Σχέσεις Ελλάδας και Λευκορωσίας

Οι διπλωματικές σχέσεις μεταξύ της Δημοκρατίας της Λευκορωσίας και της Ελληνικής Δημοκρατίας θεσπίστηκαν στις 5 Μαρτίου 1992. Η Ελλάδα είναι ένα από τα πρώτα ευρωπαϊκά κράτη που αναγνώρισαν την ανεξαρτησία της Λευκορωσίας. 

Οι κυριότερες εξαγωγές της Λευκορωσίας προς την Ελλάδα είναι λιπάσματα από ανθρακικό κάλιο, πρώτες ύλες για γούνες και ράβδοι ανθρακούχου χάλυβα. Η Λευκορωσία εισάγει από την Ελλάδα κυρίως ακατέργαστο καπνό, φάρμακα και ράβδους αλουμινίου. 

Το 2003, ο εμπορικός κύκλος εργασιών μεταξύ Ελλάδας και Λευκορωσίας ανήλθε σε 11 εκατομμύρια δολάρια ΗΠΑ και αυξήθηκε κατά 28% σε σύγκριση με το 2002 (8,57 εκατομμύρια δολάρια το 2002) . 

Την 1η Ιανουαρίου 2003, στην Λευκορωσία υπήρχαν 14 επιχειρήσεις με συμμετοχή ελληνικού κεφαλαίου .

Παραπομπές 

Λευκορωσια
Ελλαδα